Malaria: Simptome en voorkoming | Maroela Media
"Ná die onlangse dood van twee vroue in Doornpoort in Pretoria asook die gevalle wat in Rustenburg aangemeld is, is mense in Gauteng paniekerig en spekuleer hulle oor die oorsprong van die siekte," het UP in 'n verklaring gesê.
In albei gevalle was die mense nog nooit in 'n malariagebied nie.
UP se sentrum vir volhoubare malariabeheer is besig met navorsing oor malariavektors, malariaparasiete en menslike gesondheid.
"Daar is 'n sterk fokus op innoverende maniere om malaria te voorkom," lui die verklaring.
In sommige gevalle word mense besmet wanneer hulle 'n malariagebied besoek en begin eers later, wanneer hulle terug is by die huis, simptome toon. In ander gevalle is dit 'n kwessie van die sogenaamde "taxi"-malaria, wanneer 'n muskiet in 'n reisiger se tas of voertuig die land binnegekom het.
"Bewusmaking is baie belangrik wanneer dit by malaria kom aangesien dit die eerste stap is tot voorkoming," lui die verklaring.
Griepsimptome wat afwissel met tye waarin jy voel of jy niks makeer nie
Mense wat onlangs in 'n malariagebied was en dié simptome ervaar moet onmiddellik by 'n dokter uitkom.
Simptome van gevorderde malaria sluit die volgende in:
Tye waarin jy nie by jou bewussyn is nie
Indien jy na 'n malariagebied gaan reis of bekommerd is, kan die volgende voorkomende maatreëls gevolg word:
Vermy dit om tussen sononder en sonsopkoms uit te gaan
Dra langmouklere as jy saans moet uitgaan
Moenie donker kleure dra nie aangesien dit muskiete aantrek
Smeer muskietweerder aan alle dele van jou vel wat blootgestel is
Bly in 'n stewige gebou wat goed onderhou is in die mees ontwikkelde deel van die dorp
Gebruik nette voor vensters en deure
Spuit muskietweerders of brand -weerders in die nag
Slaap snags onder muskietnette
Daar is ook 'n app, Malaria Buddy, wat jy kan aflaai vir iOs- en Android-toestelle.
Hellen · 2 jaar gelede
Maroela ?? hoekom kan ons die berig nie copy en bere vir die toekoms nie ? hoe gemaak as ons dit wil bere om op n later stadium weer te lees of op te volg ?
Hellen, as jy dit op jou rekenaar lees 'print screen' net die bladsy. Op jou foon kan jy screen grab.
'…. Binne in 'n tas die land binnegekom het' so al asof die muskiete hulle steur and landsgrense! Mens kry nog altyd Malaria binne SA grense. Hoekom noem hulle ook nie 'n derde moontlikheid nie, naamlik dat gebrekkige voorkoming en gunstige weerpatrone moontlik die lokalisering van die Anopheles muskiet kon bevorder/veroorsaak nie?